Document ID: /roh_data/filtered/fineweb-2-filterrobots_roh.jsonl.gz/59891

La cumissiun da gestiun è l’organ da controlla da la Baselgia catolica dal Grischun e sa cumpona da tschintg commembers dal Corpus catholicum. Ella examinescha las fatschentas da la cumissiun administrativa a basa dal rapport, dals protocols e da las actas e controllescha il quint annual a basa da la contabilitad e da las quittanzas. Ultra da quai deliberescha ella il preventiv ed autras fatschentas dal Corpus catholicum, sche ses biro n’elegia per quai betg ina cumissiun predeliberanta. La cumissiun da gestiun dat rapport al Corpus catholicum e fa sias propostas.
La cumissiun administrativa po – en cas che la cumissiun da gestiun giavischa quai – consultar experts externs per la revisiun dal quint.
Il president, il vicepresident, trais commembers e dus suppleants da la cumissiun da gestiun vegnan elegids dal Corpus catholicum mintgamai per ina durada d’uffizi da dus onns.
La cumissiun da gestiun per la perioda d’uffizi 2019 – 2021
Sco expert extern sustegna l’Adverta Treuhand AG, Cuira, la cumissiun da gestiun en la revisiun dal quint.